paragraph_text: Finale je igrano između njemačkog Bayer Leverkusena i španjolskog Real Madrida. Real Madrid je rezultatom 2:1 pobijedio Leverkusen, i osvojio deveti naslov prvaka Europe. Ipak, utakmica je ostala upamćena kao jako neizvjesna; Real je poveo pogotkom Raúla, ali je Brazilac Lúcio samo pet minut kasnije izjednačio na 1:1. Konačni rezultat postavio je Zinedine Zidane u 45. minuti, i to jednim od najljepših pogodaka u povijesti natjecanja: volejem uz nabačaj Roberta Carlosa. Vratar Reala, César Sánchez se ozljedio u 68. minuti i ušao je tada 21-godišnji Iker Casillas, čiji je talent otkriven i koji danas brani za Real Madrid. Rezultat je ostao isti i do posljednjeg zvižduka sudca utakmice, Ursa Meiera.